Чăваш Сурăм

Чăваш Сурăм — Чăваш Енĕн Элĕк районĕнчи чиркӳллĕ ял. Чăваш Сурăм ял тăрăхĕн тĕпĕ шутланать.

Ял Сурăм шывĕн сулахай çыранĕнче вырнаçнăЧувашская энциклопедия.

Ялта Питрав ярмăрки иртет.
 Халăх йышĕ, ял тытăмĕ 
Салара 233 çын (2006) пурăнать. Ялта виçĕ — Совет, Октябрь, Çамрăксен — урамĕсем. Ялта шкул истори музейĕ ĕçлет.

 Кун-çулĕ 
Чăваш Сурăм ялĕ çинчен авалхи хутсем çинче 1620 çулта асăнни пур.

 XVIII 
Ку тăрăхра халăх çыравне 1718 - 1723 çулсенче ирттернĕ. Çак ĕçсене тума вырăнти улпутсене хушнă. Лешĕсем çак ĕçе сӳрĕккĕн туса пынă, чылай çĕр ĕçченĕсене хутсем çине çырман, пытарнă. 

1747 çулта чиркӳ туса лартнă. 1793 çулта салара чултан çĕнĕ чиркӳ купаласа лартнă. 1826 çулта кивĕ чиркӳ çуртне пăсса часовньă тунă. 1833 çул тĕлне, прихут хучĕсем тăрăх çак прихута Актай, Матьăк, Панкли, Хурасан ялĕсем кĕни паллă. 

1780 çул тĕлне ял икĕ пайран тăни курăнать: "Преображенская Сорма —20 дворов, околодок церкований — 8 мужчин, 12 женщин"
1907 çулĕ тĕлне Чăваш Сурăмĕнче 193 çын, 1926 çул тĕлне ялти 49 килте 228 çын пурăннă. 

XIX ĕмĕр 
1862 çулта кунта шкул уçăлнă.

XX ĕмĕр 
1917 çулчен Çĕрпӳ уесĕн Çĕнĕ Мамеев вулăсĕнче шутланнă. 1927 çулччен Етĕрне уесĕн Чăваш Сурăм вулăсĕнче пулнă. 1927 çулхи юпа уйăхĕн 1-мешĕ хыççăн Элĕк районне, 1962 çулхи раштав уйăхĕн 20-мĕшĕнче Вăрнар районне кĕртнĕ. 1965 çулхи пуш уйăхĕн 14-мĕшĕ хыççăн хальхи вăхăтчен Элĕк районне кĕрет.

Çавăн пекех 
 Вырăс Сурăм

 Паллă çынсем 
 Петрова Римма Порфирьевна — ЧАССР тава тивĕçлĕ тухтăрĕ (1976), СССР сывлăха сыхлав отличникĕ (1969).

 Вуламалли 
 Акты исторической "Собрании Степаном Мельниковым", т. 1, Хусан, 1859, с. 8.
 Л. И. Ефимов, "Элĕк Енĕ", Элĕк, 1994.
 "Аликовская энциклопедия", редколлегия: Ефимов Л.А., Ефимов Е.Л., Ананьев А. А., Терентьев Г. К., Шупашкар, 2009, ISBN 978-5-7670-1630-3.
 "Аликовскому району 75 лет", Л. А. Ефимов хатĕрленĕ, Шупашкар, 2002.

 Асăрхавсем 

Каçăсем
 Чăваш Сурăмĕнче ял уявĕ иртнĕ
 Чӑваш Сурӑмӗнче кадет класӗ уҫӑлать
 Чӑваш Сурӑмӗнче пушар машини валли гараж хута янӑ

Категори:Элĕк районĕнчи пурăнан вырăнсем